《即事》
宋代·舒岳祥

麦熟南风挂衲畦，山禽快活晓来啼。
中分草色柴车路，半压藤来石步豀。
茅屋数家深避马，竹林三里远闻鸡。
荒村得句将谁赠，墙壁还随即事题。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。